उपला
उपले या गोइठा(राजस्थान में थेपड़ी, पंजाब में पाथी ,हरियाणा में गोसे )को गाय या भैंस के गोबर में भूसा या कोई बेकार सस्ते चारे को मिलाकर उसका मिश्रण बनाकर उसे हाथ से आकार देकर और फिर धूप में सुखाकर तैयार किया जाता है। गीले गोबर को आम तौर पर ग्रामीण महिलाएं हाथ से आकार देती हैं और यह प्रक्रिया उपले पाथना (थापना)कहलाती है। सूखने के पश्चात इनका भंडारण एक गोबर और भूसे के मिश्रण से बनी कोठरी जिसे(हरियाणा में बटोड़ा, राजस्थान में पिरांव्डा कहते हैं )बिटौरा भी कहते हैं। इनका उपयोग ग्रामीण क्षेत्रों में खाना पकाने में प्रयुक्त होने वाले ईंधन के रूप में लकड़ियों के साथ या बिना लकड़ियों के किया जाता है। उपले दो प्रकार के होते हैं, गाय के गोबर के अथवा भैंस के गोबर के । हिंदू धर्म में गाय पूजनीय होती है अत: गाय के गोबर के उपले हिंदू धर्म में बहुत ही शुभ माने गए हैं, इनसे हवन पूजन आदि कार्य करने पर अत्यंत ही शुभ फल प्राप्त होता है। ग्रहण लगने पर उपलो को द्वार और खिड़की पर रखने से घर में ग्रहण का दुष्प्रभाव नहीं होता है, एवं वातावरण में शुद्धता रहती है।